CELEX: 62018TN0556
Language: lt
Date: 2018-09-19 00:00:00
Title: Byla T-556/18: 2018 m. rugsėjo 19 d. pareikštas ieškinys byloje Sensient Colors Europe / Komisija

5.11.2018   
            
            
               LT
            
            
               Europos Sąjungos oficialusis leidinys
            
            
               C 399/54
            
         
      2018 m. rugsėjo 19 d. pareikštas ieškinys byloje Sensient Colors Europe / Komisija
      
      (Byla T-556/18)
      (2018/C 399/69)
      Proceso kalba: vokiečių
      
         Šalys
      
      
         Ieškovė: Sensient Colors Europe GmbH (Gėsthachtas, Vokietija), atstovaujama advokatų M. Hagenmeyer, D. Zechmeister ir W. Berlit
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti negaliojančiu 2018 m. liepos 31 d. atsakovės sprendimą (DG Sante/E2/RP/amf(2018)4523972), kuriuo paraiška leisti pateikti Sąjungos rinkai naują maisto produktą ir, remiantis Europos Parlamento ir Tarybos reglamento (ES) 2015/2283 (1) 9 straipsniu, įtraukti į Sąjungos sąrašą įrašą Nr. NF 2018/0355 kvalifikuojama kaip negaliojanti ir nutraukiama paraiškų teikimo procedūra,
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškinys grindžiamas vienu pagrindu, kuriuo ieškovė teigia, kad buvo pažeistos Komisijos įgyvendinimo reglamento (ES) 2017/2469 (2) 6 straipsnio 1 ir 5 dalys bei Reglamento 2015/2283 10 straipsnio 1 dalis, siejama su 3 dalimi ir 11 straipsnio 1 dalimi arba su 12 straipsnio 2 dalimi.
      Šiuo atžvilgiu ieškovė pabrėžia, kad atsakovė neteisingai mano, jog paraiškoje nurodytas Drugelio Žirnių (clitoria ternatea) džiovintų žiedų ekstraktas nepatenka į Reglamento 2015/2283 taikymo sritį ir yra maisto priedas, kaip tai suprantama pagal Reglamento Nr. 1333/2008 3 straipsnio 2 dalies a punktą.
      
         (1)  2015 m. lapkričio 25 d. Europos Parlamento ir Tarybos reglamentas (ES) 2015/2283 dėl naujų maisto produktų, iš dalies keičiantis Europos Parlamento ir Tarybos reglamentą (ES) Nr. 1169/2011 ir panaikinantis Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (OL L 327, 2015, p. 1).
      
         (2)  2017 m. gruodžio 20 d. Komisijos įgyvendinimo reglamentas (ES) 2017/2469, kuriuo nustatomi Europos Parlamento ir Tarybos reglamento (ES) 2015/2283 dėl naujų maisto produktų 10 straipsnyje nurodytoms paraiškoms taikomi administraciniai ir moksliniai reikalavimai (OL L 351, 2017, p. 64).